stanford-oval/wikipedia huggingface dataset:
נרקיס וגולדמונד
שילוב הפילוסופיה האקזיסטנציאליסטית בספר

הסה בחר בתקופת ימי הביניים כרקע לעלילה. כנראה מכיוון שהרמן הסה שלמד בבית ספר פרוטסטנטי ועזב על מנת להיות אמן הוא מצדד בגולדמונד לאורך הספר. עד כדי כך שלבסוף הוא מעלה שאלות מנפשו של נרקיס האם הדרך להגיע לאלוהים היא באמת דרך הלוגיקה.
הצידוד של הסה בגולדמונד נוגד את מאפייני התקופה של ימי הביניים בהם הכנסייה והדת שלטו באורחות החיים של הפרט ועל כן לא היו גילויים חילוניים בתקופה זו. אבל מאחר שהסה שם דגש על המרד המחשבתי של גולדמונד בכנסייה ובאלוהות, היה עליו לבחור כרקע לסיפורו תקופה זו. על כן ניתן להבין מדוע הסה כותב על גולדמונד כאדם חילוני מודרני, ומסתמך על שני פילוסופים אקזיסטנציאליסטים מודרניים (ניטשה וקירקגור).
פרידריך ניטשה בספרו "הולדת הטרגדיה" כותב על שני כוחות מנוגדים אצל האדם- הכוח האפוליני והכוח הדיוניסי. אפולו שהוא אל השמש, מייצג את התבונה, האיפוק, שלוות הנפש והמחשבה הבהירה. לעומתו דיוניסוס הוא אל היין והוא מייצג את האקסטטיות והיצריות שבאדם.
לפי ניטשה, האמנות נוצרת מתוך הקונפליקט הזה שבין שני המודלים והיא מובילה את האדם לשלמות רוחנית. אדם שיוצר את עצמו באופן מתמיד הוא "אדם אותנטי".
"האדם לא עוד אמן הוא, הוא עצמו נהפך למעשה אמנות"
אמנם אפולו יותר קרוב לנרקיס וגולדמונד יותר קרוב לדיוניסוס, אבל במהלך הסיפור דמותו של גולדמונד נעה בין שני המישורים הרוחניים הללו. מעניינת העובדה שגם גיבורו של ניטשה בספר "כה אמר זרתוסטרא" וגם גיבורו של הסה "גולדמונד" אינם מצליחים להשתלב בחברה וחיים חיי נדודים.
סרן קירקגור טוען שהאדם נע במהלך כל חייו בין שלושה מעגלים - המעגל האתי, המעגל האסתטי והמעגל הדתי.
קירקגור טוען שאדם שעבר בין שלושת המעגלים יעדיף לבסוף את המעגל הדתי שכן הוא האותנטי ביותר. אדם שנמצא במעגל הדתי נמצא בתוך פרדוקס מתמיד - האדם שהוא סופי וחולף קובע לעצמו מערכת נצחית שבה הוא מאמין. מתוך הסופיות נוצרת האינסופיות.
זהו הפרדוקס שבו חי נרקיס - מתוך חייו שעוברים הוא יוצר רעיונות מחשבתיים על זמניים והוא מאמין באל ומכאן שורש ההבדל בין נרקיס וגולדמונד. גולדמונד אינו מחויב לאל, המיזוג בין המישור האפוליני והמישור הדיוניסי מחייב טומאה שאינה מתאימה לאמונה באל, אבל למרות כל זה הוא קרוב מאוד לשורשיו הקדמוניים. לעומתו נרקיס מחויב להאמין באלוהים בעל כרחו, שכן הוא ברא את האינסופיות ומכיוון שהוא סופי, הוא אינו יכול להשתחרר ממנה.
סיירת חיל הנחתים

| --- | --- |

סמל סיירת חיל הנחתים האמריקני
 Celer, Silens, Mortalis ("Swift, Silent, Deadly")   (מהיר, שקט, קטלני)
 פרטים
 כינוי:  Force Recon  ('סיור')
 מדינה:  ארצות הברית ארצות הברית
 שיוך:   חיל הנחתים האמריקני
 סוג:  כוחות מיוחדים, סיור
 בסיס האם:  מחנה פנדלטון, קליפורניה מחנה לאג'ון, צפון קרוליינה
 אירועים ותאריכים
 תקופת הפעילות:  1957–הווה (כ־67 שנים)
 מלחמות:  מלחמת קוריאה, מלחמת וייטנאם, מבצע זעם דחוף, מבצע מטרה צודקת, מלחמת המפרץ, הפלישה האמריקאית לאפגניסטן, מלחמת עיראק
סיירת חיל הנחתים (באנגלית: United States Marine Corps Force Reconnaissance) הוא שמו של כוח מיוחד המשתייך לחיל הנחתים של הכוחות המזוינים של ארצות הברית. סיירת חיל הנחתים אמונה על ביצוע סיורים וחדירות בעומק מערכי האויב כדי לספק מודיעין קרבי על תנועותיו וסדרי הכוח שלו, וכן על ביצוע הנחיתה המקדימה על חופים שבהם מתוכננת להתקיים נחיתה של כוחות אמפיביים ואבטחתו עד הגעת הכוחות. כמו כן מוכשרים לוחמי הסיירת בביצוע משימות נוספות כמו אבטחת אישיים ושגרירויות, השתלטות על ספינות ומבנים וכן חילוץ בני ערובה. סיירת חיל הנחתים מחולקת לארבע פלוגות, כאשר לכל צוות יש את היכולת להגיע ולפעול בכל מקום בעולם. סיירת חיל הנחתים משמשת גם כפלוגת סיור לאוגדות חיל הרגלים של הנחתים, ועשתה כן בין היתר במלחמת עיראק.
פירוט ומיקום הפלוגות:
סיירת חיל הנחתים הראשונה -שייכת לגדוד הסיור הראשון של דיוויזיית הנחתים הראשונה הממוקמת במחנה פנדלטון, במדינת קליפורניה.
סיירת חיל הנחתים השנייה -שייכת לגדוד הסיור השני של דיוויזיית הנחתים השנייה הממוקמת במחנה לאג'ון, במדינת צפון קרוליינה.
סיירת חיל הנחתים השלישית -היא פלוגת מילואים וממוקמת במדינת אלבמה.
סיירת חיל הנחתים הרביעית -היא פלוגת מילואים ממוקמת במדינת קליפורניה.
רקע היסטורי

בעקבות החלטת ארצות הברית להצטרף למלחמת העולם השנייה, הוחלט בחיל הנחתים ליישם את המלצותיו של מייג'ור אוואנס קרלסון להקים גדודי פשיטה על-פי הדגם של הקומנדו הבריטי.
ב-16 בפברואר 1942 הוקם גדוד פשיטה הראשון, בפיקודו של לוטננט קולונל מריט "מייק האדום" אדסון, ושלושה ימים לאחר מכן הוקם השני בפיקודו של קרלסון, אשר הועלה לדרגת לוטננט-קולונל גם כן. לוחמי הגדודים נבחרו מבין הנחתים אשר היו מוכנים להתנדב ליחידה החדשה. לוחמי הגדודים אומנו בסיור, חבלה, קומנדו ולוחמה זעירה. דגש מיוחד ניתן ללוחמת ג'ונגל ולביצוע פשיטות מן הים באמצעות סירות גומי. ב-17 - 18 באוגוסט אותה שנה ביצע הגדוד השני, בפיקוד קרלסון וסגנו, ג'יימס רוזוולט, בנו של נשיא ארצות הברית, את הפשיטה על מקין, שהיוותה את הניצחון הקרקעי האמריקני הראשון במלחמה. במערכה גוודלקנל לחמו אנשי גדוד הפשיטה הראשון בפיקוד "מייק האדום" אדסון בקרב רכס אדסון. הפושטים הצטיינו בקרב רכס אדסון ומפקדם, מריט אדסון עוטר במדליית הכבוד.
גדודי הפשיטה ביצעו לאורך המלחמה בחלק ניכר מן הקרבות בהם השתתף חיל הנחתים פשיטות, סיורים והתקפות מחץ כמשמר קדמי. הגדודים פורקו בשנת 1944. בנוסף שואבת היחידה את מורשתה מיחידות קומנדו ימי שפעלו במהלך המלחמה ובהן יחידת החבלה התת-ימית (UDT), יחידת החבלה הקרבית של הצי ויחידת השחיינים המבצעיים של ה-OSS (המשרד לשירותים אסטרטגיים).
בשנת 1957 הוקמה סיירת חיל הנחתים הראשונה והיוותה את הבסיס לפלוגות הסיירת במתכונתן הנוכחית כיחידות הסיור הפשיטה והקומנדו של דיווזיות חיל הנחתים. במלחמת וייטנאם היו בחיל יחידות סיור בשתי רמות: דיוויזיונית וחילית. סיירות החיל פעלו במשימות סיור, פשיטה במהלך כל המלחמה וביצעו בין היתר חדירות סיור עמוקות באזור מפרץ קאם-ראן ולקחו חלק בתוכנית פניקס. במלחמת המפרץ לחמו אנשי הסיירת בקרב חפג'י, וכן שימשו כיחידות סיור ותצפית אשר הכווינו חימוש מונחה מדויק אשר נורה ממטוסי ומסוקי קרב, מצוללות טילים ומשחתות.
הכשרה ואימונים

לוחמי סיירת חיל הנחתים נבחרים מבין מועמדים רבים בחיל הנחתים. הם עוברים הכשרה ממושכת, קשה ומפרכת, הנמשכת כשנתיים. במסגרת הכשרתם עוברים הלוחמים אימון לוחם חי"ר בסיסי ומתקדם בבסיסי הטירונות וההכשרה של חיל הנחתים (בין שבחוף המזרחי או המערבי). לאחר מכן עוברים הלוחמים אימונים מיוחדים הכוללים הכשרת סיור, צניחה וצניחה חופשית, צלילה, קורס הישרדות-התחמקות-התנגדות-ובריחה כדי להתמודד עם מצבי שבי, לוחמה בטרור, חבלה, קומנדו ולוחמה זעירה.
מבצעים נודעים

שנות ה-70: מלחמת וייטנאם, ובכלל זה לקיחת חלק בתוכנית פיניקס.
אוקטובר 1983: מבצע זעם דחוף - הפלישה לגרנדה.
דצמבר 1989: מבצע מטרה צודקת.
* 1991–1990 : מלחמת המפרץ.
2001-והלאה: מבצע חירות מתמשכת.
2003-2010: מבצע חירות לעיראק.
2004: המלחמה בצפון-מערב פקיסטן.
יחידות עלית אחרות בצבא האמריקני

כוח דלתא
הכומתות הירוקות
אריות הים
האגף לפעולות מיוחדות
הריינג'רס
יחידות החילוץ של חיל האוויר האמריקאי
הערות שוליים

↑  בני גשור, היחידה האנגלו-סקסית, "ישראל דיפנס", ‏ 29.05.2013.
↑  טל טובי, להילחם מאחורי קווי האויב, מערכות, 460 (אפריל 2015), עמוד 56.
↑  אנדרו רוברטס, "סערת המלחמה", הוצאת דביר, 2011, עמוד 255.
↑  שי לוי, ‏מעבר לקווי האויב: הכירו את הקומנדו של המארינס, באתר ‏מאקו‏, 29 באפריל 2012.
סמל גדודי הפשיטה של חיל הנחתים במלחמת העולם השנייה
אנשי סיירת חיל הנחתים בתרגיל סיור מיוחד
אנשי סיירת חיל הנחתים ה-1 באימון צניחה חופשית
אנשי סיירת חיל הנחתים הראשונה באימון פשיטה מן הים
נלי מונין

אין תמונה חופשית
נלי מונין (נולדה ב-7 בדצמבר 1962) היא עורכת דין, פרופסור למשפטים, מומחית למשפט האיחוד האירופי ומשפט הסחר הבינלאומי. היא חוקרת, מפרסמת ומרצה בנושאים אלה בישראל ומחוצה לה. כיהנה כפרופסור חבר בבית הספר למשפטים במכללה האקדמית צפת. כיהנה כציר כלכלי במשלחת ישראל למוסדות האיחוד האירופי וכיועצת המשפטית של מינהל הכנסות המדינה במשרד האוצר.
ביוגרפיה

נלי מונין נולדה בחיפה וגדלה בקריית מוצקין. היא למדה באורט קריית מוצקין ולאחר שירות צבאי של שנתיים בחיל האוויר פנתה ללימודי משפטים וכן ללימודים שלאחר תואר באמנות התיאטרון באוניברסיטת תל אביב. בשנת 1989 הוסמכה כעורכת דין. בין השנים 1989 עד 1999 כיהנה כעורכת דין במחלקה המשפטית של מינהל הכנסות המדינה במשרד האוצר, כאשר היא מתקדמת בסולם הדרגות עד לדרגת היועצת המשפטית (בפועל) של האגף.
בשנת 1997 הייתה לישראלית הראשונה שהתמחתה במחלקה המשפטית של ארגון הסחר העולמי (WTO). בשנת 1999 מונתה לכהן כציר כלכלי מטעם משרד האוצר במשלחת ישראל ליד מוסדות האיחוד האירופי וכיהנה בתפקיד זה במשך כארבע שנים, עד שנת 2003. בתפקידה זה פעלה לקידום היחסים בין מדינת ישראל ומוסדות כלכליים באירופה, לרבות הבנק האירופי המרכזי ECB, הבנק האירופי להשקעות EIB וארגון ה-OECD בפריז וכן יזמה וערכה "דף מידע" חודשי שכלל חדשות כלכליות של האיחוד האירופי בעברית, שהופץ למקבלי ההחלטות ואנשי האקדמיה בישראל.
בשנים 2003 עד 2008 עבדה כיועצת משפטית ועסקית עצמאית והחלה לעסוק בהוראה אקדמית, כמרצה מן החוץ. היא נמנתה על הסגל שייסד את בית הספר למשפטים במכללה האקדמית צפת, שם היא מכהנת כחברת סגל בדרגת פרופ' חבר. בנוסף היא מלמדת כמרצה מן החוץ במרכז הבינתחומי הרצליה ובאוניברסיטה העברית בירושלים.
מונין היא עורכת דין עצמאית המייעצת בתחומי התמחותה, מרצה וחוקרת בארץ ובעולם.
מתגוררת בירושלים, נשואה ואם לארבעה, שתי בנות ושני בנים.
באקדמיה

מונין סיימה את לימודי התואר השני במשפטים בהצטיינות בשנת 1995 באוניברסיטה העברית בירושלים, בהנחיית פרופ' יוסף ויילר, אז מאוניברסיטת הרווארד. התזה עובדה לספר שפורסם בהוצאת המכון למחקרי חקיקה ע"ש סאקר באוניברסיטה העברית, שכותרתו: 'מיסוי היבוא על פי הסכמי אזור הסחר החופשי של ישראל'. הספר זכה בפרס העמותה לחקר האינטגרציה האירופית בישראל. בשנת 2000 סיימה מונין את לימודי הדוקטורט במשפטים באוניברסיטה העברית, בהנחיית פרופ' ויילר. התזה שלה 'הסכם גאט"ס (GATS) של ארגון הסחר העולמי – מכשיר יעיל להשגת מטרותיו?'
עובדה בהמשך לספר Legal Guide to GATS, שפורסם בהוצאת Kluwer Law Intrenational. החל משנת 2005, לימדה מונין קורסים בתחומי התמחותה: משפט הסחר הבינלאומי ומשפט האיחוד האירופי, בשורה של מוסדות אקדמיים ובהם בתוכנית ללימודי תואר שני בפקולטה למשפטים באוניברסיטת בר-אילן ובתוכניות ללימודי תואר ראשון במשפטים במרכז הבינתחומי הרצליה ובמכללה למינהל בראשון לציון. כמו כן הייתה חברה בסגל המייסד של שלוש תוכניות אקדמיות: התוכנית ללימודי תואר ראשון במינהל בריאות ותיירות במכללת הדסה, ירושלים, והתוכנית ללימודי תואר ראשון בלוגיסטיקה ומערכות ימיות במכללה האקדמית רופין, בהן השתתפה בשלוש השנים הראשונות להקמתן והתוכנית ללימודי תואר ראשון במשפטים במכללה האקדמית צפת. בשנים 1994 עד 1999 הייתה מונין חברת מערכת הרבעון הישראלי למיסים ובשנים 2014 עד 2019 מונין כיהנה כחברת מערכת The Journal of Multidisciplinary Research, St. Thomas University, Florida.
מונין קיבלה את פרס העמותה לחקר האינטגרציה האירופית על ספרה 'מיסוי היבוא לפי הסכמי אזור הסחר החופשי של ישראל (1995), את מלגת הרצוג לעבודת מחקר מצטיינת בתחום המשפט הבינלאומי הפומבי עבור עבודת הדוקטורט שלה (1997), פרס מכללת צפת למצוינות בהוראה (2012) ופרס בתחרות E-PARCC מטעם אוניברסיטת סירקוז, ארצות הברית על פיתוח משחק תפקידים (2014), בו זכתה עם שותפים למחקר. בשנים 2015-2016 זכתה במענקי Theodor Herzl Distinguished Chair למחקר והוראה בפקולטה למשפטים באוניברסיטת מסריק שבברנו, צ'כיה, בנושא המשבר הפיננסי באיחוד האירופי. בשנים 2019 -2018 זכתה במענקים מטעם Israel Institute להוראת הקורס הבינלאומי Israel in International Trade בפקולטות למשפטים באוניברסיטת Palacky, Olomouc בצ'כיה ובאוניברסיטת פרארה שבפרארה, איטליה ובפקולטות למינהל עסקים ב- University of Latvia בריגה, לטביה וב AlmaU - Almaty University of Business Management באלמטי, קזחסטן.
פעילות ציבורית

מונין חברה ב'פורום דבורה' (שנוסד על ידי ארגון Inclusive security העולמי), העוסק בקידום השתתפות נשים במשא ומתן לשלום ובתהליכי קבלת החלטות החל מיום הקמתו בישראל. בין השנים 2006 עד 2010 הייתה חברה בהתנדבות בוועדת רפרטואר בנושא תיאטרון של סל תרבות ארצי.
מחקריה > משפט האיחוד האירופי

מחקרה של מונין בנושא התפתחות ההיבטים הכלכליים במשפט האיחוד האירופי ויחסי הגומלין בינו לבין המשפט הכלכלי הישראלי החל עם התזה שלה לתואר השני ונמשך בשורה של ספרים ומאמרים בעברית ובאנגלית בהם בחנה, במהלך השנים, היבטי מיסוי, היבטי סחר הנוגעים להסכמי הסחר בין ישראל והאיחוד האירופי ולמערכת היחסים ביניהם בהקשר האזורי (תהליך ברצלונה, ENP ועוד). כמו כן בחנה מונין התפתחויות משפטיות-כלכליות פנימיות באיחוד האירופי, כגון מנגנון שיתוף הפעולה המואץ (enhanced cooperation) והמנגנון שכונן האיחוד לחילוצן של מדינות חברות בו, כגון יוון, מהמשבר הכלכלי והפיננסי אליו נקלעו בשנים האחרונות.
מחקריה > משפט הסחר הבינלאומי

מחקרה של מונין בנושא זה החל בעבודת הדוקטורט שלה שעסקה בהסכם גאט"ס (GATS), ההסכם הכללי בדבר סחר בשירותים של ארגון הסחר העולמי (WTO). ספרים ומאמרים שפרסמה בעברית ובאנגלית עוסקים בפרשנות המשפטית של הסכמי ארגון הסחר העולמי ובהשפעתם על הדין הישראלי. בשנים האחרונות פרסמה גם סדרת מאמרים הבוחנת את החסמים למיצוי פוטנציאל ההשתתפות של נשים בסחר העולמי ומציעה דרכים להסרת חסמים אלה.
מחקריה > דיני מיסים

מאמריה המוקדמים של מונין עוסקים בהרחבה בדיני המס ובמדיניות המס של מדינת ישראל. שניים מהם צוטטו בפסיקת בית המשפט העליון.
כתבים נבחרים > ספרים שכתבה

משפט האיחוד האירופי אחרי אמנת ליסבון (הוצאת המכללה האקדמית צפת, 2012) - ספר ייחודי בעברית הסוקר את עיקרי משפט האיחוד האירופי לאחר כריתת אמנת ליסבון, בדצמבר 2009. הספר סוקר את מבנה האיחוד האירופי, מוסדותיו, חלוקת האחריות המוסדית ותהליכי קבלת ההחלטות באיחוד האירופי. הוא סוקר את תהליכי החקיקה והפסיקה ואת תרומתם לדין האירופי המתהווה. הספר עומד על שורה של זכויות אדם וזכויות יסוד בדין האירופי וכן סוקר את התפתחותן של ארבע חירויות היסוד עליהן הוא מושתת. בחלקו האחרון הספר סוקר את יחסי ישראל והאיחוד האירופי, התפתחותם ההיסטורית והפוטנציאל לפיתוחם העתידי.
Legal Guide to GATS (Kluwer Law International), 2010 - ספר מקיף זה מציע פרשנות שיטתית להסכם הכללי בדבר סחר בשירותים גאט"ס (GATS) של ארגון הסחר העולמי, אשר נכרת בשנת 1995. הספר סוקר ומנתח את הפסיקה והספרות המפרשות היבטים שונים של ההסכם ומאגד אותן במארג שלם ומקיף, תוך הצעת פרשנות משלימה להוראות בהסכם שטרם נדונו בפסיקה או בספרות.
סחר בינלאומי – מי נגד מי? (מנעד ירושלים, 2007) - ספר זה הוא textbook ייחודי בעברית, הסוקר באופן מקיף את מערכת הסכמי ארגון הסחר העולמי (WTO), תוכניהם, עקרונותיהם המשפטיים והפרשנות המשפטית שלהם וכן את השפעתם על הדין הישראלי.
האיחוד האירופי וישראל – תמונת מצב (משרד האוצר, 2003) - ספר זה, שנכתב עם סיום תפקידה של מונין כציר כלכלי למוסדות האיחוד האירופי, סוקר בהרחבה את יחסי ישראל והאיחוד האירופי, את המסגרת המשפטית המהווה להם בסיס ואת הניסיונות לפתח ולקדם את מערכת היחסים. הספר דן ביתרונות ובחסרונות של הגישות השונות שנשקלו לשם כך, תוך בחירת הדרכים שלדעת המחברת יובילו למימוש מטרה זו בצורה המיטבית.
מיסוי היבוא לפי הסכמי אזור הסחר החופשי של ישראל (המכון למחקרי חקיקה ע"ש סאקר, האוניברסיטה העברית, 1995) - ספר זה בחן את הדרכים השונות בהן סטתה מדינת ישראל מהתחייבויותיה על פי הסכמי אזור הסחר החופשי שכרתה עם מדינות שונות, ובעיקר עם האיחוד האירופי, שלא להטיל מיסוי מפלה ואמצעים שווי ערך למכס. בעקבות פרסום הספר הסיר משרד האוצר חלק גדול מהמגבלות על הסר שנדונו בו.
כתבים נבחרים > ספרים שערכה

ישראל ב- OECD (הוצאת משרד האוצר, 2010, ביחד עם מרק לובן).
כתבים נבחרים > ספרים שתרגמה

התיאטרון, בעריכת דן אוריין, הוצאת מסדה (1981)
| --- | --- |
בקרת זהויות :  NLI: 987007265621105171  NKC: mub2012708017  VIAF: 98073921   WorldCat (עם VIAF): 98073921
סדנאות אפרים

| --- | --- |

סדנאות הקישון, מרץ 2022
 מידע כללי
 סוג:  מתקן, סדנת רכבות 
 מיקום:  חיפה
 מדינה:  ישראל ישראל
 בעלים:   רכבת ישראל
 הקמה ובנייה
 תקופת הבנייה:  ?–1932
 מידות
 שטח:  465 דונם
 קואורדינטות:  32°48′34″N 35°03′07″E﻿ / ﻿32.8093465°N 35.0518585°E﻿ / 32.8093465; 35.0518585
  (למפת חיפה מוגדלת) סדנאות אפרים(למפת חיפה רגילה) סדנאות אפרים(למפת הגליל המערבי רגילה) סדנאות אפרים(למפת הגליל המערבי מוגדלת) סדנאות אפרים
 
סדנאות אפרים (או קישון) הוא מתחם תפעול ותחזוקה של רכבת ישראל בחיפה, המצוי בסמיכות לתחנת הרכבת חוצות המפרץ, שטחו הוא כ-465 דונם. במסגרת תוכנית תשתית לאומית (תת"ל) מס' 45 יורחב המתחם ויותאם לקליטה ותחזוקה של מערך הרכבות החשמליות.
המתחם מתוכנן להיות נקודת הקצה הצפונית של המסילות המהירות בין אזור חיפה ודרומה במסגרת תת"ל 65.
במתחם הסדנאות מקודמת תוכנית למבנה שו"ב קבוע, מבנה מסילאים, רציף מכין, מחסנים לוגיסטים ושלושה מבני תחזוקה באזור הצפוני של המתחם (H).
היסטוריה

סדנאות קישון (אפרים) נבנו על ידי שלטונות הבריטים בשנת 1932 עבור הרכבת המנדטורית. מיקומן איפשר טיפול גם בקטרי המסילה התקנית וגם בקטרי המסילה הצרה (של רכבת העמק). עד לבניית הסדנאות נאלצה החברה, לתיקונים גדולים, לשלוח קטרים לקנטרה.
בי"ט בסיוון תש"ו (17 ביוני 1946) ביצעו אנשי ארגון לח"י את ההתקפה על בתי המלאכה של הרכבת, במסגרת תנועת המרי העברי נגד השלטון הבריטי בארץ ישראל. ההתקפה הסבה נזק כבד לבתי המלאכה של הרכבת. 11 מלוחמי הלח"י נהרגו בפעולה.
בתאריך 24 באוקטובר 1962 שינו את שמן של הסדנאות מ"סדנאות קישון" ל"סדנאות אפרים", על שמו של אפרים רובינוביץ (רביב), שהיה מראשוני עובדי הסדנאות וממנהליה. אפרים רובינוביץ עבד בימי השלטון המנדטורי ברכבת במשך תקופה מסוימת כדווד יהודי יחיד בין מאות פועלים ערביים. הוא החדיר פועלים יהודים לעבודת הרכבת ועשה רבות בבתי המלאכה ומחוצה להם למען הכשרתם. עם הקמת המדינה נתמנה כחבר הוועדה המיוחדת שתכננה את הפעלתה מחדש של הרכבת על ידי השלטון הישראלי.
תיאור המתחם

במרכז המתחם נמצא מוסך H, אחד המבנים הוותיקים במתחם שקיבל את שמו בגלל צורתו. דרום-מזרחית לו נמצא בנין המשרדים המיועד לשימור, משרת כיום את חטיבת הנייד של רכבת ישראל. בדרום המתחם, ליד שער הכניסה של המסילה נמצא בית מסילאים. בחלק המזרחי של המתחם נמצאות מסילות הדיור ורציפי תדלוק רכבות.
תיאור המתחם > גלריה

מוסך H, חלק האמצעי
חזית מוסך H
הגשר המעביר הצפוני (Transfer table or traverser). על הגשר נמצאת מסילה ועליה הציוד הנייד שמוכנס למוסך באמצעות קטר עיתוק. הגשר נע על מסילות שנמצאות לכל אורכו של מוסך ה-H. הוא מאפשר את הכנסתו של קרון או קטר בודד למוסך בכל פעם.
מבנה מסילאים
סדנאות הקישון, מסילות הדיור, מרץ 2022
כיכר הכניסה ליד השער הראשי לסדנאות
השער והמסילה הנכנסת למתחם הסדנאות
השער והמסילה הנכנסת לרציף מכין
פיצול שלוחה לסדנאות הקישון מהמסילה הראשית לעכו
חוגונים במתחם התחזוקה, 2015
פרויקט השדרוג של סדנאות הקישון

הפרויקט מתוכנן להתבצע בשני שלבים: שלב א' ושלב ב', במסגרת הפרויקט יוקמו וישודרגו מעל 30 מבנים שונים, ייסללו 33 ק"מ של מסילות, ייסללו דרכים, יוקמו שני מוסכים חדשים: מוסך לנייד חשמלי ומוסך לקרונועי IC, בנוסף יורחב מוסך קיים (מוסך H), יוקם מבנה שו"ב וייבנו מחסנים ומשרדים. כמו כן, הפרויקט כולל שימור של מספר מבנים היסטוריים אשר נמצאים במתחם. עלות המתוכננת של הפרויקט היא 1.3 מיליארד ש"ח והוא עתיד להסתיים ב-2026.
הערות שוליים

1 2  הוראות התכנית, תת"ל 45.
מפת מתחם התחזוקה
בית מלאכה לתיקון קטרי רכבת (מוסך H) בחיפה, 1945
ציוד הנדסי מסילתי בעבודות השדרוג של הסדנאות, מאי 2022
קרון דאבל דק וחוגונים במתחם התחזוקה
סלואן וילסון

| --- | --- |
אין תמונה חופשית
 לידה:  8 במאי 1920 נורווק, קונטיקט, ארצות הברית 
 פטירה:  25 במאי 2003 (בגיל 83) קולוניאל ביץ', ארצות הברית 
 מדינה:  ארצות הברית 
 מקום לימודים:  אוניברסיטת הרווארד, אקדמיית פיליפ אקסטר, אוניברסיטת מדינת ניו יורק בבאפלו, בית ספר רנסום אוורגליידס 
 שפות היצירה:  אנגלית אמריקאית, אנגלית 
 
סלואן וילסון (באנגלית: Sloan Wilson; ‏8 במאי 1920 - 25 במאי 2003) היה סופר אמריקאי.
חייו

וילסון נולד בנורווק שבקונטיקט. הוא סיים את לימודיו באוניברסיטת הרווארד בשנת 1942. הוא לחם במלחמת העולם השנייה, שירת במשמר החופים של ארצות הברית ופיקד על סיירת בחופי גרינלנד ועל אוניית אספקה צבאית באוקיינוס השקט.
אחרי המלחמה עבד וילסון ככתב במגזין "טיים לייף". ספרו הראשון, "מסע לאי-שם", יצא לאור בשנת 1947 והסתמך על חוויותיו מתקופת המלחמה. הוא פרסם גם סיפורים ב"ניו יורקר" והרצה באוניברסיטת באפאלו, האוניברסיטה של מדינת ניו יורק.
וילסון כתב חמישה עשר ספרים, ביניהם "האיש בחליפה האפורה" (1955) ו"נווה קיץ" (1958), שהוסרטו שניהם לקולנוע. הרומן שלו "אחי הקרח" מבוסס באופן רופף על חוויותיו בגרינלנד כששירת במשמר החופים של ארצות הברית.
וילסון סבל במשך חייו מאלכוהוליזם ובאחרית ימיו חלה במחלת אלצהיימר. הוא מת בקולוניאל ביץ' שבווירג'יניה, שם חי בשנותיו האחרונות.
וילסון נישא פעמיים והיו לו ארבעה ילדים. בתו ליסה היא סופרת ובנו, דייוויד סלואן וילסון, הוא ביולוג אבולוציוני.
סיריל צ'אמבה

סיריל צ'איי צ'אמבה (בצרפתית: Cyrille Tchayi Tchamba; נולד ב-25 בפברואר 1998 בבאנגאנגטה שבקמרון) הוא כדורגלן קמרוני המשחק בעמדת החלוץ בקבוצת איחוד בני שפרעם מהליגה הלאומית.
קריירת מועדונים

צ'אמבה גדל במחלקת הנוער של אוניון דואלה. בשנת 2019 הצטרף לוויטיס וילנה מליגת המשנה הליטאית, במדיה ערך 25 הופעות ליגה והבקיע 20 שערים. ב-28 במאי 2020 הושאל לריטראי מליגת העל הליטאית, ובסך הכל ערך במדיה שתי הופעות ליגה.
ב-12 במרץ 2021 חתם צ'אמבה בדאינבה אליטא מליגת העל הליטאית. הוא ערך 31 הופעות ליגה במדי המועדון, בהן הבקיע שלושה שערים.
ב-25 בפברואר 2022 חתם צ'אמבה בסמטרדיה מליגת המשנה הגאורגית. בתום עונת 2022 העפיל עם המועדון לליגת העל הגאורגית. בסך הכל ערך 43 הופעות ליגה במדי המועדון, בהן הבקיע שמונה שערים.
ב-2 ביולי 2023 חתם צ'אמבה בסבורתלו טביליסי מליגת העל הגאורגית. הוא ערך 11 הופעות ליגה במדי המועדון, בהן הבקיע שלושה שערים. בנוסף זכה עם המועדון בגביע הגאורגי.
ב-5 בפברואר 2024 חתם צ'אמבה באיחוד בני שפרעם מהליגה הלאומית.
תארים

הגביע הגאורגי (1): 2023
הערות שוליים

↑  PRIE KOMANDOS PRISIJUNGĖ PUOLĖJAS CYRILLE TCHAYI TCHAMBA באתר הרשמי של דאינבה אליטא, 12 במרץ 2021 (בליטאית)
↑  Welcome Cyrille Tchamba בחשבון הפייסבוק הרשמי של איחוד בני שפרעם, 5 בפברואר 2024 (בערבית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיריל צ'אמבה".
ננה יוסליאני

| --- | --- |

ננה יוסליאני, 1980
 לידה:  12 בפברואר 1962 (בת 62) טביליסי, ברה"מ 
 הישג בולט:  סגנית אלופת העולם לנשים בשנים 1988, 1993
 הדרגה הגבוהה ביותר:  אמן בינלאומי
 מד כושר מרבי:  2566 (מאי 1989)
 מד כושר נוכחי:  2475 (לא פעילה)
 מדינה:  ברית המועצות ברית המועצות, גאורגיה גאורגיה
 
ננה יוסליאני (בגאורגית: ნანა იოსელიანი‏, 12 בפברואר 1962) היא שחמטאית גאורגית לשעבר, בדרגת אמן בינלאומי.
ננה יוסליאני נולדה בטביליסי שבגאורגיה, ב-12 בפברואר 1962. הייתה אלופת הנוער באירופה בשנים 1978 ובשנת 1979, והייתה אלופת ברית המועצות בשנים: 1981 (במשותף) ו-1982. בשנת 1988 הפסידה בגמר למאיה צ'יבורדאנידזה לאחר שניצחה בחצי הגמר את אלנה דונלדסון-אחמילובסקיה. בשנת 1993 נוצחה בגמר.
פרשה מפעילות שחמטאית בפברואר 2003.
באולימפיאדות השחמט

היא ייצגה את ברית המועצות וגאורגיה באולימפיאדות.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 1980 | עת | ברית המועצות | 2310 | 7.5 מ-9 | 6+ 3= 0- | 83.3 | 1 קבוצתי, 1 אישי |
| 1982 | עת | ברית המועצות | 2325 | 5 מ-8 | 4+ 2= 2- | 62.5 | 1 קבוצתי |
| 1992 | 3 | גאורגיה | 2445 | 10 מ-12 | 9+ 2= 1- | 83.3 | 1 קבוצתי, 3 ו-1 אישי |
| 1994 | 2 | גאורגיה | 2435 | 8.5 מ-11 | 7+ 3= 1- | 77.3 | 1 קבוצתי, 2 אישי |
| 1996 | 2 | גאורגיה | 2500 | 10 מ-13 | 7+ 6= 0- | 76.9 | 1 קבוצתי, 2 אישי |
| 1998 | 2 | גאורגיה | 2495 | 8 מ-12 | 5+ 6= 1- | 66.7 | 2 קבוצתי |
| 2000 | 2 | גאורגיה | 2476 | 9 מ-12 | 7+ 4= 1- | 75 | 2 קבוצתי, 3 אישי |
| 2002 | 2 | גאורגיה | 2491 | 7 מ-11 | 5+ 4= 2- | 63.6 | 4 קבוצתי |
סימפוניית החיים

ערך זה עוסק בסרט דרמה. אם התכוונתם למבצע של יחידת דובדבן, ראו .
| --- | --- |

כרזת הסרט באנגלית
 בימוי:  סטפן הרק 
 הופק בידי:  טד פילד, מייקל נולין, רוברט קורט, פטריק שין דאנקן 
 תסריט:  פטריק שין דאנקן 
 עריכה:  טרודי שיפ 
 שחקנים ראשיים:  ריצ'רד דרייפוס אלישה ויט טרנס הווארד Jean Louisa Kelly ג'ונה גליסון ויליאם ה. מייסי ג'יי תומאס אולימפיה דוקאקיס גלן הדלי Anthony Natale 
 מוזיקה:  מייקל קאמן 
 צילום:  אוליבר ווד 
 מדינה:  ארצות הברית 
 חברת הפקה:  Interscope Communications, פוליגרם, Hollywood Pictures 
 חברה מפיצה:  אולפני וולט דיסני, וודו, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  4 באפריל 1996 
 משך הקרנה:  140 דק' 
 שפת הסרט:  אנגלית 
 סוגה:  סרט דרמה, סרט מוזיקלי 
 הכנסות באתר מוג'ו:   mrhollandsopus
 דף הסרט ב־IMDb
 
סימפוניית החיים (באנגלית: Mr. Holland's Opus) הוא סרט דרמה משנת 1995, בבימויו של סטיבן הרק.
הפקה

ריצ'רד דרייפוס מגלם את דמותו של גלן הולנד, מוזיקאי ומלחין, הנאלץ להרוויח את לחמו כמורה למוזיקה על מנת לממן את שכר הדירה למגורי משפחתו ולצורכי בנו החירש. במעט זמנו הפנוי הוא משווע לממש את חלומו: הלחנת יצירה מוזיקלית שתטביע את חותמה בעולם. הולנד לומד על בשרו כי "החיים הם מה שקורה לך כאשר אתה מתכנן תוכניות אחרות", ועם חלוף השנים התשוקה למוזיקה שהוא מקרין על תלמידיו נעשית בעיניו להצלחה של חייו.
בסרט משתתפים גם גלן הדלי, ג'יי תומאס, אולימפיה דוקאקיס, ויליאם ה. מייסי, אלישיה וויט, טרנס הווארד, ג'ין לואיזה קלי וג'ואנה גליסון.
הסרט מלווה בפסקול תזמורתי מאת מייקל קיימן ויצירות קלאסיות רבות.
קיימן הוא מלחין "הסימפוניה האמריקנית", היצירה עליה שוקד הולנד לאורך הסרט.
הסרט נכתב בידי פטריק שין דאנקן (תסריט שזיכה אותו במועמדות לפרס גלובוס הזהב).
דרייפוס היה מועמד לפרסי האוסקר וגלובוס הזהב בעבור משחקו בסרט.
אגודת הקולנוע האמריקנית סיווגה את הסרט כ-PG, בשל שפה בוטה (לרבות קללות בשפת הסימנים).
הצלחה קופתית

הכנסות בארצות הברית:  82,569,971 דולר.
הכנסות מחוץ לארצות הברית: כ- 23,700,000 דולר.
סה"כ הכנסות: כ- 106,269,971 דולר.
סאו פרנסיסקו דו סול

סאו פרנסיסקו דו סול (בפורטוגזית: São Francisco do Sul) היא העתיקה בערי דרום ברזיל והשלישית בגילה בברזיל כולה. בעיר מתגוררים כ-39,000 תושבים ושטח השיפוט שלה הוא 493 קמ"ר. העיר ממוקמת במדינת סנטה קטרינה.
שטחה של העיר מחולק בין היבשת - חצי האי סאי (Saí) - לבין האי של סאו פרנסיסקו. בין חלקיה של העיר נמצא מפרץ בביטונגה הנשפך לאוקיינוס האטלנטי. מרכז העיר ממוקם על האי ובאזור היבשת מפוזרים מספר כפרים. במפרץ עצמו 24 איים ורובם נמצאים תחת שיפוטה של העיר.
בנייניה ההיסטוריים של העיר נשתמרו היטב והעיר מהווה נכס תרבותי וארכיטקטוני חשוב למדינה. כמו כן בעיר נמצא נמל ימי מהגדולים והוותיקים בסנטה קטרינה, ואוניברסיטה למדעי הים.